Дустыбыз, каләмдәшебез Алсу Хәсәновага ярдәм итик!

	Бәла көтелмәгәндә генә килә. Каләмдәшебез Алсу Хәсәнова да гөрләтеп эшләп йөргән арада чирләде дә китте. Табиблар яман чир диагнозын куйды. Алсу авырый башлаганнан соң барыбыз да күңел тынычлыгын югалтты. “Ватаным Татарстан” газетасы редакциясе – зур гына бер гаилә һәм Алсу шушы гаиләнең сөекле бер кызы. 	 Шуңа күрә һәр иртәбез: “Алсуның хәле ничек икән?” – ди­гән сүзләрдән башланып китә. Ә хәлләре бик үк әйбәттән түгел шул. Ул инде чире белән бер елга якын көрәшә. Республика җи­тәкчелеге, аерым алганда, ул чактагы Президентыбыз Р.Миң­не­ханов ярдәме бе­лән Гер­маниягә дә барып кайтты Алсу. Дәвалауга үз өлешләрен керткән өчен Татарстанның иҗат-сәнгать коллективларына да зур рәхмәт. Әмма яман чир бик чи­генергә уйламый. Алсу – нык кеше, елдан артык вакыт эчендә күп опера­цияләр кичерсә дә, сер бирми. Бездән калышмый, кайчак бездән уздырып та эшли, шаярта, уйный, көлә. “Барыбер тереләм мин, Алла боерса”, – дип әйткәләп, чир белән көрәшә. Тормышка үҗәт­ләнеп ябышкан ул. 

Ватаным Татарстан

	№ 43 | 27.03.2015	


